Mfantsipim School

**Mfantsipim School** anɛ biribis maaa sakur kanɛ bɛ Cape Coast, Ghana, ka Methodist Church dim da pinili di bɛ yʋʋm tusir, kɔbisnii nɛ pisyɔpɔi nɛ ayuobʋ (1876) la ni ye di sʋŋ gbaʋŋ zamisʋg, bɛllim sʋŋ zamisʋg nɛ siig nɔbʋgʋr bɛ Gold Coast ni. Ba da pinili buoni dinɛ Wesleyan High School ka onɛ da an ba yiiga paannib kpɛɛm da anɛ James Picot, onɛ da an French paan, ka da an yʋʋm piinɛ anii sankanɛ ka ba da nɔk o la. Mfantsipim zabyʋʋr anɛ *The School* bɔzugɔ dinɛ dʋa sakurbɛda nwɛnɛ Prempeh College.

## Labakʋda
Pʋtɛnɛkanɛ da kena ye ba mɛ sakur la da anɛ ye di sʋŋ ka gbaʋŋ zamisʋg keŋ tuon bɛ Gold Coast, ka ba da gbane di bɛ yʋʋm tusir, kɔbisnii nɛ pisyuobʋ nɛ anu (1865) amaa ba da pʋ nyaŋi pinili di yʋʋmkanɛ , ti paae yʋʋm tusir, kɔbisnii nɛ pisyɔpɔi nɛ ayuobʋ (1876) ka ba yʋʋn da pinil *Wesleyan High School* bɛ Cape Coast ka di yinɛ kpikpikpinnibi da laas ligiid ka Methodist Missionary Society dinɛ bɛ London la da sʋŋi paas. Ba gbanar da anɛ ye ba mɛ sakur la Accra,dɔlisid British Government la da gbane ye o yis Gold Coast tempʋtitaar la yi Cape Coast keŋ Accra yʋʋm tusir, kɔbisnii nɛ pisyɔpɔi (1870) ni la. Amaa, nidib la da pʋ siakɛ nɛ ban da tɛnɛsid ye ba pinil sakur la tɔla zug, ba da mɛɛ di bɛ Cape Coast, laanɛ ban da mɔr pʋtɛnɛr ye ba na yisi di lɛbis Accra laa, tiakir la pʋ tʋmm.

Ba da pinil sakur la yʋʋm tusir, kɔbisnii nɛ pisyɔpɔi nɛ ayuobʋ nwadisa anaasi daba atan (3 April 1876), ka pʋdi li yʋʋr ye Wesleyan High School.

### Pinilʋg nɛ nɔbʋgʋr
Mfantsipim School la da pinili bɛnɛ yʋʋm tusir, kɔbisnii nɛ pisyɔpɔi nɛ ayuobʋ (1876) ka ba buoni di ye Wesleyan High School bɛ Cape Coast. Ba da pinili dinɛ ye ba paal banɛ na lieb paannib, ka sakur biis la kal da an piinɛ ayɔpɔi (17). Pʋtɛnɛkanɛ da kena ye ba mɛ sakur la da anɛ ye di sʋŋ ka gbaʋŋ zamisʋg keŋ tuon bɛ Gold Coast, ka ba da gbane di bɛ yʋʋm tusir, kɔbisnii nɛ pisyuobʋ nɛ anu (1865) amaa di da nɔki ba yʋma ka ba nyaan nyaŋi pinili di. Zinikanɛ ka ba da mɛ anɛ dinɛ ka nidib bɛdigʋ sunya da pʋ Malisa, amaa ban da bɔɔd ye ba yɔɔg sakur la tɔ la zug, ba da pinilya ka mɔr pʋtɛnɛr ye ba naani mɛɛni li bɛ Accra.

Onɛ da an yiiga paannib kpɛɛm da anɛ James Picot, onɛ da an French paan, ka da an yʋʋm piinɛ anii sankanɛ ka ba da nɔk o la. laanɛ on da nan an dasŋ ka o baŋir pɔɔd la, Picot da tʋm hali sakur la pinilʋg saŋa.

### Yʋʋr tiakir nɛ tiakir
Yʋʋm tusir, kɔbiswai nɛ anu (1905) la ni ka ninkanɛ da naae sakurin la, John Mensah Sarbah, da pinil sakur kanɛ kanɛ da nyaad nɛ sakur la ka di yʋʋr buon ye *Mfantsipim*; yʋʋr la yinɛ "Mfantsefo-apem", ka di gbin an ye “Fante nam Tusa" amaa di gbin paa anɛ ye "Gbammiidib laasʋg ye ba tiak" dinɛ yi Fantenam ni. Nwadisa ayɔpɔi la ni yʋʋmkan pʋʋgʋn, ba da nɔk sakuya ayi la laas taaba ka Methodist Church da gɔsidi li yɛla, ka gaŋi Mfantsipim ka di an yʋʋr la.

9 March 2000 saŋa, paannib kpɛɛm kʋdʋg tis Mfantsipim, O. K. Monney, da maal kaalim on da bɛn dindiig ban dabisa biela la nyaaŋ.

### Zin'ig tiakir nɛ nɔbʋgʋr
Ba da mɛɛ di Cape Coast Castle, Mfantsipim la, ba da tiaki di zinig la keŋ zinikanɛ ka di bɛ nananna la, Kwabotwe Hill dinɛ bɛ Cape Coast ya-nyaaŋ bɛ yʋʋm tusir, kɔbiswai nɛ pistan (1930). Tiakir kaŋa da mɔr nɔbʋgʋr nɛ maalʋg bɛdigʋ ken sakurin la na.

## Gbaʋŋ zamisʋg nɛ buudi malima
Sakur la maan yʋʋm-yʋʋm malima nwɛnnɛ Speech and Prize Giving Day, dinɛ ka ba da pinil yʋʋm tusir, kɔbiswai nɛ anii (1908), Rev. W. T. Balmer da pinili di. Sakur la yʋʋmkpɛŋ anɛ, Botae Pa, ka ba mɔri yʋʋm malima nɛ tʋʋma.

### National Science and Maths Quiz 2025
Ba tieb zinig la gur ye ba maal yʋʋm tusa ayi nɛ pisi nɛ anu (2025) National Science and Maths Quiz (NSMQ) la bɛ nwadis piinɛ yinne daba ayuobʋ daar (November 6, 2025), Mfantsipim School, banɛ pʋn dɛŋim mɔr kap la, Opoku Ware School, banɛ di kap la nɔɔr ayi la nɛ St. Augustine's College ye ba nyaa onɛ na die kap la dʋnna.

## Nintitada banɛ naae ani
Ernest Addison, Bank of Ghana zugraan kʋdʋg

Paa Kwesi Amissah-Arthur,zugraan nyaandɔl kʋdʋg tis Republic of Ghana

Kofi Annan, Nobel Peace Prize laureate nɛ Secretary-General kʋdʋgʋ tis United Nations

Kow Nkensen Arkaah, zugraan nyaadɔl kʋdʋg tis Republic of Ghana

Raphael Armattoe, scientist, nationalist, gbansɔbid

Albert Adu Boahen, gbanzamis, onɛ mi labakʋda nɛ pɔlitis nwɛɛd

Kofi Abrefa Busia, pɔlitis tuongat, gbanzamis nɛ Prime Minister of Ghana (1969–1972)

Mohamed Ibn Chambas, zugraan kʋdʋg tis ECOWAS commission

Joseph W.S. de Graft-Johnson, zugraan nyaandɔl kʋdʋg tis Republic of Ghana

Joe de Graft, gbansɔbid, onɛ maan sini; onɛ da an yiiga darɛtta tis Ghana Drama Studio

J. E. Casely Hayford, labaya tʋmtʋm nɛ pɔlitis nwɛɛd

Kobina Arku Korsah, onɛ da an yiiga Ghana lɔyanam kpɛɛm

John Mensah Sarbah, ninzibisig, lɔya kanɛ yʋʋri yi ka lɛn an pɔlitis nwɛɛd bɛ Gold Coast (dinɛ yu'un an Ghana)

Nana Kobina Nketsia V, Naapariyaŋ (Omanhen) tis Essikado (British Sekondi) Traditional Area dinɛ bɛ Western Region, Ghana

Alex Quaison-Sackey, diplomat, onɛ an yiiga nisabilkanɛ da lieb zugraan tis UN General Assembly

Kobina Sekyi, lɔya, onɛ sbid gbana,

Tsatsu Tsikata, gbansɔbid nɛ lɔya

Arthur Wharton, Yiiga ninsabilkanɛ da nwɛ bɔɔl tis England dim

## Yaan piini
Banɛ di yʋʋm tusir, kɔbiswai nɛ piswai nɛ awai (1999), yʋʋm tusa ayi nɛ piinɛ anaasi (2014), yʋʋm tusa ayi nɛ pisi nɛ anaasi (2024) nɛ yʋʋm tusa ayi nɛ pisi nɛ anu (2025) National Science and Maths Quiz la

Banɛ da di yʋʋm tusa ayi nɛ pisi nɛ anaasi (2024) National Science and Maths Quiz

Banɛ da di yʋʋm tusa ayi nɛ pisi nɛ yinne (2021) National Public Speaking competitions

Banɛ di Sprite basketball la nɔɔr ayuobʋ

## Gbanvɛɛnsa